Diari Oficial de la Generalitat Valenciana


Sumari del DOGV 9618, del 15-06-2023 (2023/6514)

RESOLUCIÓ de 7 de juny de 2023, de la Conselleria d'Innovació, Universitats, Ciència i Societat Digital, per la qual s'adjudiquen i deneguen les beques per a l'alumnat que haja de realitzar estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2022-2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9618

Data del DOGV
:   15-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6514


Data del document
:   07-06-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 7 de juny de 2023, de la Conselleria d'Innovació, Universitats, Ciència i Societat Digital, per la qual s'adjudiquen i deneguen les beques per a l'alumnat que haja de realitzar estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2022-2023. [2023/6514]  
  
Per l'Ordre 74/2016, 23 de novembre, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques per a l'alumnat que haja de realitzar estudis en els centres associats de la Universitat Nacional d'Educació a Distància (UNED) a la Comunitat Valenciana (DOGV 7926, 28.11.2016).  
  
Mitjançant la Resolució de 23 de març de 2023, de la Conselleria d'Innovació, Universitats, Ciència i Societat Digital, es van convocar beques per a l'alumnat que haja de realitzar estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2022-2023 (DOGV 9562, 27.03.2023).  
De conformitat amb el que s'estableix en l'apartat primer de la Resolució de 23 de març de 2023, la subvenció que es concedeix a través de la present resolució a càrrec dels pressupostos de la Generalitat per a l'any 2023, per un import global màxim de 75.000,00 € (setanta-cinc mil euros), estarà condicionada a l'Ordre UNI/645/2022, de 5 de juliol de 2022, per la qual es fixen els preus públics pels serveis acadèmics universitaris en la Universitat Nacional d'Educació a Distància (UNED) per al curs 2022-2023 (BOE 162, 07.07.2022).  
  
Així mateix, en l'article 4.1 de l'Ordre 74/2016, s'estableix que aquestes beques es concediran en règim de concurrència competitiva. Les beques s'adjudicaran fins que s'esgote l'import global màxim previst en la resolució de convocatòria, i queda exclòs de la beca l'alumnat la nota mitjana del qual siga inferior a la de l'alumne/a o alumnes on s'esgote l'import global màxim.  
Amb data 26 de maig de 2023 es reuneix la Comissió de Selecció establida en l'article 17.2 de l'Ordre 74/2016 i, de conformitat amb el que es disposa en l'article 18 de l'ordre citada, estudia i comprova les sol·licituds i estén acta en la qual es concreta el resultat de la valoració efectuada.  
La Subdirecció General d'Universitats, com a òrgan instructor del procediment, eleva la proposta de resolució a la directora general d'Universitat, Investigació i Ciència per a la signatura, per la qual cosa, per delegació de la consellera d'Innovació, Universitats, Ciència i Societat Digital, establit en l'article 19 de l'Ordre 74/2016 i en l'apartat quinze de la Resolució de 23 de març de 2023, resolc:  
  
Primer  
Concedir, per import de 34.258,47 € (trenta-quatre mil dos-cents cinquanta-huit euros amb quaranta-set cèntims), sense superar l'import global màxim de 75.000 € (setanta-cinc mil euros), previst en l'aplicació pressupostària 58.11.40.638.40.5, línia de subvenció S1313000, «Beques alumnat ensenyaments universitaris i estudis superiors» del programa pressupostari 422.60, Universitat i estudis superiors, del pressupost de despeses de l'exercici de 2023, les beques per a l'alumnat que haja realitzat estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2022-2023, i que compleix els requisits establits en la Resolució de 23 de març de 2023, de la Conselleria d'Innovació, Universitats, Ciència i Societat Digital, per la qual es convoquen les beques per a l'alumnat que haja de realitzar estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2022-2023, esmentats en l'annex I de la present resolució.  
  
Segon  
Lliurar, a favor de la Universitat Nacional d'Educació a Distància (UNED), l'import de les beques a l'alumnat beneficiari esmentat en l'annex I, en la quantia total de 34.258,47 euros (trenta-quatre mil dos-cents cinquanta-huit euros amb quaranta-set cèntims).  
  
Tercer  
Denegar la beca als sol·licitants esmentats en l'annex II, per no complir algun o alguns dels requisits establits en la Resolució de 23 de març de 2023, de la Conselleria d'Innovació, Universitats, Ciència i Societat Digital, indicant en aquesta relació el motiu de la seua denegació.  
  
Quart  
Ordenar la publicació de la relació de sol·licitants als quals es concedeix o denega la subvenció en el Diari Oficial de la Generalitat Valenciana.  
Així mateix, la relació de sol·licituds de beca estimades i desestimades es publicarà en la pàgina web de la Conselleria d'Innovació, Universitats, Ciència i Societat Digital, que s'indica a continuació: http://innova.gva.es/va/web/universidad/becas-uned  
  
Cinqué  
Aquesta resolució produirà efectes des del moment de la seua signatura.  
  
Contra la present resolució, que posa fi a la via administrativa, podrà interposar-se, amb caràcter potestatiu, recurs de reposició davant la consellera d'Innovació, Universitats, Ciència i Societat Digital, en el termini d'un mes comptat des de l'endemà de la seua publicació en el Diari Oficial de la Generalitat Valenciana, de conformitat amb el que estableixen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la seua publicació en el Diari Oficial de la Generalitat Valenciana, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 7 de juny de 2023.- La directora general d'Universitats (p. d. de la consellera d'Innovació, Universitats, Ciència i Societat Digital, segons article 19 de l'Ordre 74/2016, d'aprovació de bases reguladores): Pilar Ezpeleta Piorno.